stanford-oval/wikipedia huggingface dataset:
Paphiopedilum armeniacum
Elinympäristö ja hoito

P. armeniacum kasvaa ainoastaan Myanmarin pohjoisosissa ja Kiinassa, Yunnanin läntisissä osissa Nu Shan -vuoristossa 1600-2000 metrin korkeudessa, jossa on talvella jatkuvasti sumuista ja kesäisin rankkasateita. Laji on hyvin valikoiva kasvupaikkojensa suhteen ja kasvaa vain vuorien pohjoisrinteillä, usein jokien yllä olevilla kielekkeillä, tarpeeksi varjoisilla ja kalkkikivisillä paikoilla, joilla maaperän pH-arvo on 7,5-7,9. Lajia on kerätty näiltä alueilta runsaasti, ja lisäksi paikalliset ovat käyttäneet sitä sianrehuna. Lajilla on pitkä lepokausi, jolloin se saa vettä vain öisestä sumusta.
Huonekasvina laji tarvitsee luontaisen elinympäristönsä tavoin lauhkean ilmaston ja talvella lepokauden, jolloin se on valoisammassa ja viileämmässä kuin kesällä ja saa vettä vain sumutuksesta. Laji ei siedä kasvualustansa täydellistä kuivumista ja vaatii 60-80 prosentin suhteellisen ilmankosteuden. Pitkät maavarret eivät mahdu tavanomaiseen kasvatusastiaan.
Paphiopedilum druryi

| Paphiopedilum druryi |
| --- | --- |
 Paphiopedilum druryi
Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Tikankonttikasvit Cypripedioideae
Tribus::  Cypripedieae
Alatribus::  Paphiopedilinae
Suku::  Venuksenkengät Paphiopedilum
Laji::  druryi
Kaksiosainen nimi
 Paphiopedilum druryi  (Bedd.) Stein  
Katso myös
   Paphiopedilum druryi Wikispeciesissä   Paphiopedilum druryi Commonsissa 
Infobox OKNimi-testi OKIUCN-testi OK: 
Paphiopedilum druryi on Etelä-Intiassa kasvava venuksenkenkiin kuuluva kämmekkälaji.
Historia

P. druryin löysi rouva J. A. Brown vuonna 1865, ja sen kuvasi Richard Henry Beddome vuonna 1874 julkaisussa Icones Plantarum Indiae Orientalis; or plates and descriptions of new and rare plants, from Southern India and Ceylon ja siirsi Berthold Stein vuonna 1892 julkaisussa Stein's Orchideenbuch. Laji nimettiin eversti H. Druryn mukaan, joka sai virheellisen kunnian lajin löytämisestä, vaikka oli hankkinut yksilönsä Brownilta.
Kuvaus

P. druryi on pienehkö venuksenkenkä. 12–30 cm pitkiä ja 2–4 cm leveitä lehtiä on viidestä seitsemään kappaletta. Väritys on vaaleanvihreä. Kukkavana on jopa 25 cm pitkä, väriltään violetti, nukkainen. Kukkavanan kärkeen kehittyy yksi kukka, joka on 5–7 cm leveä. Lajin luonnonvaraisilta yksilöiltä on tavattu jopa 150 cm pituisia maavarsia. Laji kukkii touko–kesäkuussa.
Elinympäristö

P. druryi kasvaa kevyessä varjossa ryhmittäin vuoristoisella ruohikkomaalla 1 400–1 600 metrin korkeudella ohuessa maaperässä ja maatuvassa ruohossa. Lajia esiintyy Intian niemimaan kärjessä Agastaya Malai -vuoren lähistöllä yli 2 000 km päässä muista Paphiopedilum-suvun kasvupaikoista. Alueen lämpötila vaihtelee 18 ja 24 °C välillä. Ilmasto on lopputalvesta ja varhaiskeväällä kuiva, kesäisin ja syksyisin kosteahko.
Paweł Mąciwoda

Paweł Mąciwoda, 2014
Paweł Mąciwoda-Jastrzębski (s. 20. helmikuuta 1967) on puolalainen basisti. Hänet tunnetaan nykyään Scorpions-yhtyeen jäsenenä. Hän on soittanut aiemmin yhtyeissä TSA ja Section 31.
Mąciwoda liittyi Scorpionsiin Ralph Rickermanin tilalle virallisesti tammikuussa 2004. Hän soitti kuitenkin yhtyeen kanssa jo lokakuussa 2003. Hänen ensimmäinen albuminsa Scorpionsin kanssa oli Unbreakable vuonna 2004.
Aiheesta muualla

Wikimedia Commonsissa on kuvia tai muita tiedostoja aiheesta .
Profiili Scorpionsin sivustolla (englanniksi)
Profiili Scorpionsin sivustolla (saksaksi)
Scorpions
| --- | --- |
Studiolbumit:   Lonesome Crow  Fly to the Rainbow  In Trance  Virgin Killer  Taken By Force  Lovedrive  Animal Magnetism  Blackout  Love at First Sting  Savage Amusement  Crazy World  Face the Heat  Pure Instinct  Eye II Eye  Moment of Glory  Unbreakable  Humanity: Hour 1  Sting in the Tail  Comeblack  Return to Forever  Rock Believer 
Livealbumit:   Tokyo Tapes  World Wide Live  Live Bites  Acoustica  Live 2011: Get Your Sting & Blackout  MTV Unplugged - Live in Athens 
Kokoelmat:   Action  Rock Galaxy  Hot & Heavy  Best Of Scorpions  Best Of Scorpions, Vol. 2  Gold Ballads  Best of Rockers 'n' Ballads  Hot & Slow (The Best Of The Ballads)  Still Loving You  Deadly Sting: The Mercury Years  Big City Nights  Master Series  Best Of Scorpions: Millenium Collection  Box Of Scorpions  The Platinum Collection  No. 1's  Gold   Deadliest Stings: Greatest Hits  Icon  Icon 2  Wind of Change: The Collection  Born to Touch Your Feelings: Best of Rock Ballads 
Singlet:   In Trance  He's A Woman - She's A Man  All Night Long  Lovedrive  Is There Anybody There  Another Piece Of Meat  Make It Real  The Zoo  Hey You  Can't Live Without You  Now  No One Like You  Still Loving You  Big City Nights  Rock You Like A Hurricane  Coming Home  Rhythm Of Love  Believe In Love  Passion Rules The Game  Can't Explain  Living For Tomorrow  Wind of Change  Send Me an Angel  Hit Between The Eyes  Tease Me Please Me  Don't Believe Her  White Dove  Alien Nation  No Pain No Gain  Under The Same Sun  Woman  You And I  Does Anyone Know  Wild Child  Where The River Flows  Over The Top  Edge Of Time  When You Came Into My Life  To Be No. 1  10 Light Years Away  Eye To Eye  Mysterious  Aleyah  Moment Of Glory  Hurricane 2000  Here In My Heart  When Love Kills Love
Pathway to Glory

| Pathway to Glory |
| --- | --- |

Kehittäjä:  RedLynx
Julkaisija:  Nokia
Julkaistu:   17. marraskuuta 2004
Lajityyppi:  vuoropohjainen taktiikkapeli
Pelimuoto:  yksinpeli, moninpeli
Alusta:  Nokia N-Gage
Jakelumuoto:  MultiMediaCard
Lisää peliartikkeleitaVideopelien teemasivulla
Infobox OK  : 
Pathway to Glory on RedLynxin tekemä, vuoropohjainen strategiapeli Nokia N-Gage pelipuhelimelle. Peli sijoittuu toiseen maailmansotaan Euroopassa, ja pelaaja ohjaa ryhmää jalkaväkisotilaita kenttä kerrallaan.
Arvioita

Peli sai pisteet 8.1/10 GameSpotin arvostelussa.
Pathway to Glory 2

Pelille julkaistiin jatko-osa Pathway to Glory: Ikusa Islands
Aiheesta muualla

Pathway to Glory MobyGamesissa (englanniksi)
Pathway to Glory RedLynxin sivuilla (Arkistoitu – Internet Archive)
Pariisin salaisuudet

Pariisin salaisuudet I – Prinssi ja katulaulajatar (Arvi A. Karisto 1923). Kannen tekijä tuntematon.
Pariisin salaisuudet (Les Mystères de Paris) on ranskalaisen kirjailijan Eugène Suen (1804–1857) Journal des Débats -lehdessä alun perin jatkokertomuksena 19. kesäkuuta 1842 – 15. lokakuuta 1843 julkaistu romaani. Romaani oli hyvin suosittu aikanaan, mutta se on myös merkittävä romaanitaiteen kannalta. Se oli yhteiskunnallisesti tiedostava ja enteili vuoden 1848 helmikuun vallankumousta. Karl Marx kirjoitti Suen romaanista poleemisen kriittiseen sävyyn teoksessaan Pyhä perhe.
Suen romaanin rakenne ja sisältö sai runsain määrin jäljittelijöitä: Émile Zolan Les Mystères de Marseille, George W. M. Reynoldsin The Mysteries of London, Paul Févalin Les Mystères de Londres, Jean de La Hiren Les Mystères de Lyon, Francesco Mastrianin I misteri di Napoli ja ehkä viimeisimpänä Léo Malet’n Mystères de Munich, Les Nouveaux Mystères de Paris (päähenkilönä Nestor Burma).
Vuonna 1923 suomeksi (kääntäjä Urho Kivimäki) sarjassa ilmestyivät:
Prinssi ja katulaulajatar
Temple-kadun talossa
Timantinhiojan tytär
Satakieli vankilassa
Naaraajan-saari
Kiristäjä ja kaunotar
Rudolf ja Sarah
Prinsessa Amelie
1900-luvun alussa esitettiin Suomessa elävät kuvat -tilaisuuksissa musiikin säestyksellä kuvasarjaa Pariisin salaisuudet.
Aiheesta muualla

Wikimedia Commonsissa on kuvia tai muita tiedostoja aiheesta .
Romaani on ilmestynyt Gutenberg-projektissa: Tome I Tome II Tome III Tome IV Tome V
Paweł Wojciechowski

| Mitalit | Mitalit | Mitalit |  |
| --- | --- | --- | --- |
|  Paweł Wojciechowski |  Paweł Wojciechowski |  Paweł Wojciechowski |  |
Maa:   Puola
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Daegu 2011 | seiväshyppy |  |
|  Pronssia | Peking 2015 | seiväshyppy |  |
| EM-kilpailut  | EM-kilpailut  | EM-kilpailut  |  |
|  Hopeaa | Zürich 2014 | seiväshyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa |  Glasgow 2019 | seiväshyppy |  |
|  Pronssia |  Belgrad 2017 | seiväshyppy |  |
Paweł Wojciechowski (s. 6. kesäkuuta 1989 Bydgoszcz) on puolalainen seiväshyppääjä. Hän edustaa SL WKS Zawisza Bydgoszcz -seuraa ja on pituudeltaan 185 cm.
Wojciechowski karsiutui loppukilpailusta Hengelon alle 20-vuotiaiden EM-kilpailuissa 2007. Hän juoksi samoissa kilpailuissa lisäksi 4 × 100 metrin viestin alkuerässä, jonka Puola voitti. Hän ei juossut loppukilpailussa, jonka Puola keskeytti. Bydgoszczin alle 20-vuotiaiden MM-kilpailuissa 2008 hän sai seiväshypyssä hopeaa tuloksella 540. Hän teki sisäratojen Puolan ennätyksen 586 cm Gentissä 13. helmikuuta 2011. Pariisin EM-hallikilpailuissa hän oli neljäs tuloksella 571. Hän voitti alle 23-vuotiaiden Euroopan-mestaruuden Ostravassa 2011 tuloksella 570. Hän hyppäsi ulkoratojen Puolan ennätyksen 591 cm Szczecinissä 15. elokuuta 2011.
Wojciechowski voitti maailmanmestaruuden Daegussa 2011 tuloksella 590 cm. Lontoon olympialaisissa 2012 hän karsiutui loppukilpailusta. Sopotin MM-hallikilpailuissa 2014 hän oli kahdestoista. Saman vuoden Zürichin EM-kilpailuissa hän sai hopeaa tuloksella 570. Pekingin MM-kilpailuissa 2015 hän saavutti pronssia tuloksella 580. Hän oli 2016 seitsemäs Amsterdamin EM-kilpailuissa ja karsiutui loppukilpailusta Rio de Janeiron olympialaisissa. Sisäratojen EM-kilpailuissa Belgradissa 2017 Wojciechowski voitti pronssia tuloksella 585. Hän hyppäsi Puolan ennätyksen 593 cm Lausannessa 6. heinäkuuta 2017. Lontoon MM-kilpailuissa 2017 hän sijoittui viidenneksi, Birminghamin MM-hallikilpailuissa 2018 hän oli kolmastoista ja saman vuoden Berliinin EM-kilpailuissa viides.
Wojciechowski voitti sisäratojen Euroopan-mestaruuden Glasgow'ssa 2019 halliennätyksellään 590. Dohan MM-kilpailuissa 2019, Toruńin EM-hallikilpailuissa 2021, samana vuonna käydyissä Tokion olympialaisissa ja Budapestin MM-kilpailuissa 2023 hän karsiutui loppukilpailusta.
Aiheesta muualla

Paweł Wojciechowski Kansainvälinen yleisurheiluliitto. (englanniksi)
Miesten seiväshypyn maailmanmestarit
Pavlovin koirat

| Pavlovin koirat |
| --- | --- |
 Elokuvan juliste.
Ohjaaja:  Arto Halonen
Käsikirjoittaja:  Arto Halonen
Tuottaja:  Arto Halonen
Säveltäjä:  Tapani Rinne
Kuvaaja:  Vladimir Bashta Arto Halonen Dmitri Avrorin Igor Tshernyshov
Leikkaaja:  Sanna Liinamaa
Valmistustiedot
Valmistusmaa:  Suomi
Tuotantoyhtiö:  Art Films Production AFP Studio East-West
Ensi-ilta:  24. helmikuuta 2006
Kesto:  68 min
Alkuperäiskieli:  venäjä
Budjetti:  255 000 euroa
Aiheesta muualla
IMDb 
Elonet
AllMovie
Infobox OKNimi-testi OK: 
Pavlovin koirat on Arto Halosen ohjaama dokumenttielokuva vuodelta 2005. Elokuva kertoo psykologista ja viihdealan toimijasta Sergei Knjazevista, joka järjestää rikkaille ihmisille juhlia sekä erilaisia roolipelejä, joissa he voivat esittää esimerkiksi kerjäläisiä tai osallistua kaksintaisteluihin.
Elokuva on saanut nimensä Ivan Pavlovin tekemien koirakokeiden mukaan ja se on kuvattu Moskovassa, Venäjällä.
Elokuva oli elokuvateatterilevityksessä Suomessa sekä Ruotsissa ja se osallistui lukuisille kansainvälisille festivaaleille.
Palkinnot

Elokuva sai kunniamaininnan vuoden 2006 Kettupävillä.
Aiheesta muualla

Pavlovin koirat Internet Movie Databasessa (englanniksi)
Pathrik Westerholm

| Pathrik Westerholm> Henkilötiedot |
| --- | --- |
Syntynyt: 6. tammikuuta 1992 (ikä 32) Karlskrona, Ruotsi
Kansalaisuus:   Ruotsi
Jääkiekkoilija
Lempinimi:  Pattu
Pelipaikka:  vasen laitahyökkääjä
Maila:  vasen
Pituus:  181 cm
Paino:  85 kg
Seura
Seura:  Lukko
Sarja:  SM-liiga
Pelinumero:  17
Pelaajaura
Pääsarjaura:  2014–
Aik. seurat:  Malmö Redhawks (HA/SHL) BIK Karlskoga (HA) Brynäs IF (SHL) Frölunda HC (SHL)
NHL-varaus:  180. varaus, 2011 Vancouver Canucks
KHL-varaus:  108. varaus, 2011 Avangard Omsk
Christer Pathrik Westerholm (s. 6. tammikuuta 1992 Karlskrona, Ruotsi) on ruotsalainen jääkiekkoilija, joka pelaa SM-liigajoukkue Rauman Lukossa. Hän on pelipaikaltaan vasen laitahyökkääjä, mutta Westerholm osaa pelata myös keskellä. Hän on pelannut suurimman osan urastaan kaksoisveljensä Ponthusin kanssa.
Ura > Maajoukkueura

Westerholm on pelannut Ruotsin A-maajoukkueessa 12 ottelua tehopistein 2+1=3. Hän teki A-maajoukkuedebyyttinsä Euro Hockey Challengessa 7. huhtikuuta 2016 Oskarshamnissa Sveitsiä vastaan. Westerholm keräsi ottelusta teholukeman +1. Ensimmäisen A-maajoukkuemaalinsa hän teki seuraavassa ottelussa 8. huhtikuuta 2016 Ängelholmissa Sveitsiä vastaan. Westerholm sai ottelussa myös yhden syöttöpisteen Linus Hultströmin tekemään maaliin.
Westerholm pelasi myös World Junior A Challengessa vuonna 2010. Yhteensä hän on pelannut 19 nuorten ja kolme poikien maaottelua.
Pariisin salonki

Vuoden 1932 salonki.
Pariisin salonki (ransk. Salon de Paris) on Académie des Beaux-Arts -taideakatemian virallinen taidenäyttely.
Kuninkaan vahvistama ranskalainen taiteensuosimislaitos Académie royale de peinture et de sculpture (Kuninkaallinen maalaustaiteen ja kuvanveiston akatemia), joka on Ranskan kaunotaiteiden akatemian yksi osasto, piti vuonna 1673 ensimmäisen puolijulkisen näyttelyn Salon Carréssa. Vuodesta 1725 Salonki järjestettiin Louvren palatsissa, ja silloin se tuli tunnetuksi nimellä Salon de Paris.
Salongin alkuperäinen tarkoitus oli esitellä École des Beaux-Arts -taidekoulusta valmistuneiden taiteilijoiden töitä. Koulun oli perustanut Ranskan pääministeri kardinaali Mazarin vuonna 1648. Salongilla oli merkittävä vaikutus Ranskan kulttuurielämään. Näyttely Salongissa oli ainakin seuraavan 200 vuoden ajan tärkeä jokaiselle taiteilijalle, joka halusi menestyä Ranskassa. Salongissa pidetty näyttely tarkoitti kuninkaallista hyväksymistä.
Vuonna 1737 näyttelyt muuttuivat julkisiksi, ja alkuun niitä pidettiin vuosittain, myöhemmin joka toinen vuosi parittomina vuosina. Ne alkoivat kuningas Ludvig IX:n kunniaksi vietettynä juhlapäivänä 25. elokuuta ja kestivät muutamia viikkoja. Kun näyttelytoiminta säännöllistyi ja muuttui julkiseksi, Salongin asemaa ei enää asetettu kyseenalaiseksi.
Salongissa oli esillä maalauksia koko seinän mitalta ja joka sentin täydeltä. Maalausten keskinäisen kilpailun takia taiteilijat saivat aiheita uusille maalauksille, kuten Pietro Antonio Martinin teokselleen Salonki vuonna 1785. Salongin painetut näyttelyluettelot ovat taidehistorioitsijoille tärkeitä lähteitä. Lehdissä julkaistut näyttelyistä kirjoitetut arviot olivat nykyaikaisen taidekritiikin alku.
1800-luvulla ajatus julkisesta Salongista laajeni vuosittaiseksi valtion rahoittamaksi uusien maalausten ja veistosten jurytetyksi näyttelyksi, joka pidettiin suurissa kauppahalleissa. Avajaisillan juhla oli merkittävä seurapiiritapahtuma ja juhla, josta lehdet saivat aihetta pilapiirroksiin.
Taiteiden tukijoita salongissa juhlallisesti pukeutuneita. Jean-André Rixens, Un Jour de vernissage au palais des Champs-Élysées, 1890.
Impressionistimaalarit eivät kuitenkaan saaneet töitään riittävästi esille, ja syntyneen hälyn vuoksi Napoleon III perusti näyttelyn Salon des Refusés (”Hylättyjen salonki”), jossa olivat esillä Salongin sinä vuonna hylkäämät teokset. Näyttely avattiin 17. toukokuuta 1863, jolloin avantgardismin katsotaan syntyneen. Impressionistit pitivät useina vuosina omia näyttelyjään. Vuonna 1881 Salonki menetti valtion rahoituksen, jolloin eräs taiteilijaryhmä perusti Société des artistes françaisin (”Ranskan taiteilijaseura”), joka otti näyttelyn pitämisen vastuulleen.
Vastauksena monien taiteilijoiden silloisiin ajatuksiin järjestön byrokraattisuudesta ja vanhoillisuudesta, ryhmä maalareita ja kuvanveistäjiä, johtajinaan Pierre-Auguste Renoir ja Auguste Rodin, perusti vuonna 1903 Salon d’Automnen eli Syyssalongin.
Aiheesta muualla

Kuvia tai muita tiedostoja aiheesta Pariisin salonki Wikimedia Commonsissa
Käännös suomeksi
Paf

| Paf |
| --- | --- |

Tunnuslause:  Games Sport Casino
Perustettu:  1966
Toimitusjohtaja:  Christer Fahlstedt
Puheenjohtaja:  Jan-Mikael von Schantz
Kotipaikka:   Ahvenanmaa
Toiminta-alue:  Automaatit, bingo, arpapelit, kasino, live-kasino, pokeri ja vedonlyönti
Toimiala:  rahapelit
Liikevaihto:  111,8 milj. EUR (2018) 
Liikevoitto:  24,6 milj. EUR (2018) 
Henkilöstö:  400 (2018) 
Kotisivu:  www.paf.com
Infobox OKVirheellinen NIMI-arvo: 
Ålands Penningautomatförening eli Paf on Ahvenanmaalla kotipaikkaansa pitävä kansainvälinen rahapelejä järjestävä yhdistysmuotoinen arpajaislain 12 §:n mukainen rahapeliyhteisö. Sillä on Ahvenanmaan maakuntahallituksen lupa järjestää rahapeliautomaatti-, kasino-, vedonlyönti- ja arpapelejä Internetissä, merillä ja Ahvenanmaalla. Paf perustettiin 31. lokakuuta 1966 ja pelitoiminta alkoi vuonna 1967.
Pafin suurin toimiala ovat kasinopelit. Paf valmistaa itse osan verkossa pelattavista kasinopeleistään omistamansa EGET-yrityksen kautta ja tarjoaa myös muiden pelien valmistajien pelejä, kuten Net Entertainmentin, Play'n Go:n ja Microgamingin valmistamia peliautomaatteja.
Elokuusta 2008 lähtien Paf on sponsoroinut Espanjan jalkapallon Primera Divisiónissa pelaavaa Atlético de Madridia. Osana yhteistyötä yritys toi joukkueen kesäkuussa 2009 Maarianhaminaan pelaamaan ystävyysottelun paikallista Veikkausliiga-joukkuetta IFK Mariehamnia vastaan. Paf on myös IFK Mariehamnin taustalla toimivan osakeyhtiön toiseksi suurin omistaja.
Paf ja vedonlyöntiyhtiö Unibet aloittivat yhteistyön helmikuussa 2010.
Riippumaton tuotonjakokomitea jakaa kaiken Pafin ylijäämän yleishyödyllisille yhdistyksille ja järjestöille sekä hyväntekeväisyyteen Ahvenanmaalla. Vuonna 2014 PAF jakoi erilaisia avustuksia ja lainoja yhteensä 21 miljoonan euron edestä.
Yhteiskunnallinen toiminta: 2 500 000
Ympäristötoiminta: 300 000
Nuorisotoiminta: 282 000
Urheilutoiminta: 1 414 000
Kulttuuritoiminta: 1 778 000
Projektiapurahat: 2 660 000
Tapahtumatuet: 100 000
Muut avustukset:  950 000
Paf on kehittänyt yhdessä vakuutusyhtiö Moderna Försäkringin kanssa pelivakuutuksen, jolla on tarkoitus ehkäistä ongelmapelaamista. Syksyllä 2015 Paf aloitti yhteistyössä Tukholman yliopiston kanssa nelivuotisen tutkimusyhteistyön, jota Paf rahoittaa 320 000 eurolla. Tutkimus keskittyy erilaisiin nettiviestinnän keinoihin, joilla voidaan ennaltaehkäistä peliriippuvuutta ja ongelmapelaamista. Tutkimusta johtaa Tukholman yliopiston psykologian professori Per Carlbring.
Paf järjestää joka toinen vuosi kansainvälisen Responsible Gaming Summit -konferenssin, jonka tarkoituksena on lisätä tietoa pelivastuusta ja vastuullisesta pelaamisesta. Konferenssi on suunnattu peliyrityksille, yhteistyökumppaneille tutkijoille, päätöksentekijöille ja muille peliteollisuuden parissa toimiville. 29.9.2015 järjestetty konferenssi oli järjestyksessään toinen. Ensimmäinen konferenssi järjestettiin vuonna 2013.
Historia

Paf perustettiin vuonna 1966 Ahvenanmaalla. Perustajayhdistykset olivat Folkhälsan på Åland, Pelastakaa Lapset, Suomen Punainen Risti ja Dagens Barn -säätiö.
Vuonna 1973 Paf aloitti pelitoiminnan merillä, Ahvenanmaalle rekisteröidyillä autolautoilla. Internetissä Paf alkoi tarjota palveluitaan vuonna 1999.
Vuonna 2015 Paf laajentui Italian markkinoille ostettuaan italialaisen Winga.it-peliyrityksen.
Keväällä 2015 Paf ja suomalainen hotelliyhtiö Sunborn avasivat Gibraltarilla Casino Sunbornin.
Vuonna 2017 Paf myi aikaisemmin ostamansa Winga.it-peliyrityksen Leovegas-peliyhtiölle.
Vuonna 2023 Paf uudisti monivuotisen yhteistyösopimuksensa Tallink Gruppin kanssa, joka operoi Silja Line -brändiä Ruotsin, Ahvenanmaan ja Suomen välillä.
Vuonna 2023 Paf teki ennätyksellisen taloudellisen tuloksen, kun tulos kasvoi 23 % 55,1 miljoonaan euroon, mikä on yhtiön historian korkein vuositulos.
Palkinnot

Paf valittiin pelialan vastuullisimmaksi toimijaksi vuosittaisessa eGaming Review Operator Awards -tapahtumassa Lontoossa vuonna 2014.
Paf on myös voittanut arvostetun vastuullisen pelaamisen palkinnon vuonna 2020 Gambling Insider -lehden Global Gaming Awards -tapahtumassa.
Oikeusriita

Suomen korkein oikeus tuomitsi vuoden 2005 alussa Pafin arpajaislain rikkomuksesta, koska se on markkinoinut nettirahapelejä muissakin Suomen maakunnissa kuin Ahvenanmaalla. Veikkauksella on arpajaislain perusteella käytännössä monopoli rahapeleihin Suomessa Ahvenanmaan autonomista maakuntaa lukuun ottamatta.
Sisäministeri Kari Rajamäen mukaan Paf ei noudattanut oikeuden päätöstä, vaan jatkoi pelitoimintaa Ahvenanmaan ulkopuolisessa Suomessa. 14. joulukuuta 2005 sisäministeriö teki Pafista tutkintapyynnön keskusrikospoliisille.
Määräyksen mukaan ahvenanmaalaisten on huolehdittava siitä, ettei Pafin pelejä voi pelata muista Suomen maakunnista kuin Ahvenanmaalta käsin.
Aiheesta muualla

Pafin kotisivut
Pafin vuosikertomus 2014 (Arkistoitu – Internet Archive) (PDF)
Pafin vuosikertomus 2018
Oulu Ocean Race

Oulu Ocean Race on vuosittain Oulussa järjestettävä purjehduskilpailu. Alkuperäiseltä nimeltään kilpailu on Matala Ocean Race. Vuosina 2009 ja 2010 se toimi nimellä Edea Ocean Race silloisen pääsponsorin mukaan. Nykyisellä nimellä se järjestettiin ensimmäistä kertaa 2011 Oulun kaupungin alettua sponsoroimaan tapahtumaan.
Historia

Ensimmäinen Matala Ocean Race purjehdittiin Oulunselällä elokuussa 2004. Järjestäjän mukaan kilpailu sai alkunsa ja nimensä ruokaravintola Matalan ravintolamestarin ja parin muun purjehtijan huulenheitosta muutamaa viikkoa ennen ensimmäistä kilpailua. Ensimmäisenä vuotena kilpailuun osallistui parisenkymmentä venettä ja toisena vuotena runsaat neljäkymmentä. Vuonna 2007 tapahtumaan osallistui noin 400 purjehtijaa ja 60 purjevenettä. Kilpailun teknisenä järjestäjänä on toiminut alusta asti Oulun Merenkävijät ry.
Historia > Osallistumismäärät

28 venettä vuonna 2004
44 venettä vuonna 2005
53 venettä vuonna 2006
60 venettä vuonna 2007
60 venettä vuonna 2008
69 venettä vuonna 2009
73 venettä vuonna 2010
86 venettä vuonna 2011
Kilpailu on vakiinnuttanut paikkansa oululaisten purjehtijoiden keskuudessa. Matala Ocean Race kokoaa muitakin kuin oululaisia purjehtijoita yhteiselle 7,3 mpk mittaiselle päiväpurjehdukselle. Vuonna 2009 Torin rantaan pystytettiin juhlateltta ja ruokailun lisäksi osallistujia viihdyttivät muusikot. 2010 juhlaillan kruunasi arpajaiset ja ilotulitus.
Reitti

Reitti on Tiistaipurjehduksesta tuttu sillä erotuksella, että radalle lähdetään kolmessa eri LYS-luokassa 20  minuutin välein.
Reitille lähdetään öljylaituria lähinnä olevan lateraalijääpoijuparin pohjoispuolelta (P 65°00,40- I 25°23,30). Kyrönkari vihreä jääpoiju jätetään vasemmalle. Kolmikulma punainen jääpoiju jätetään oikealle. Hermannin eteläviitta jätetään vasemmalle. Toppilansalmen uloimman portin vihreä lateraaliviitta jätetään oikealle ja reitti päättyy samaan paikkaan kuin mistä alkoikin.
Palkinnot

Hai-, H-vene, LYS-1, LYS-2 ja LYS-3 luokkien lisäksi tapahtumassa jaetaan myös Herrasmiespurjehtijan palkinto. Herrasmiespurjehtijan palkinto jaettiin ensimmäisen kerran vuonna 2007.
Palkinnot > Herrasmiespurjehtijat

Ilkka Wallenius, Vuoden 2007 herrasmiespurjehtija
Jouni Lehto, Vuoden 2009 herrasmiespurjehtija
Aiheesta muualla

Edea Ocean Racen kotisivut (Arkistoitu – Internet Archive)